Bellum Pacificum
Bellum Pacificum, aliquando Bellum Asiano-Pacificum et Bellum contra Iaponiam appellatum, ad partem secundi belli mundani late spectat quae in Oceano Pacifico, eius insulis, et Asia Orientali (tum Oriens Remotus habita) gesta est. Nomen Bellum Pacificum adhibetur ad theatrum Oceani Pacifici, theatrum Pacifici Meridio-Orientalis, theatrum Asiae Meridio-Orientalis, Bellum Sino-Iaponiense II, et certamen Sovietico-Iaponiense (1945) circumplectenda. Etiam est bellum ubi copia Iaponica versus copias ex Civitatibus Foederatis, Consortio Populorum Angliae, Nederlandia, Francia, et aliis contendit. Regio belli Pacifici comprehendit Oceanum Pacificum et insulas eorum, inter quae Philippinae, Australia, Indi Orientales Nederlandici, Territorium Novae Guineae, Insulae Salomonis, Sinae, et aliae continentis Asia Meridiorientalis partes. Bellum Pacificum, 7 Iulii, 1937. potest dici incipere sensu gravi cum die 7 Iulii 1937 Iaponia Sinam vehementer invaderet post "casum pontis Marci Poli", quod fuit initium belli mundani in Asia. Anterior, Iaponia, gloriae cupidi, bellum cum Sericis anno 1895 et Sarmatis anno 1905 commovit. Iaponia Coream anno 1910 incucurrit et Mandshuriam anno 1931. Iaponici magnas partes Sinarum expugnaverunt et Kuomintang et Communistas ad foedus coegerunt. Itaque dehinc una contra hostes pugnaverunt, sed in alterum fidem non habuerunt.